Σε σπίτι στο Χαλάνδρι βρέθηκαν νεκροί ένας 27χρονος άνδρας και ο τετράχρονος γιος του με τις αρχές να εξετάζουν το ενδεχόμενο ο πατέρας να σκότωσε το γιο του και στη συνέχεια να έβαλε τέλος στη ζωή του

Μία νέα τραγωδία έλαβε χώρα στο Χαλάνδρι, όπου βρέθηκαν νεκροί πατέρας και γιος.

Το τραγικό γεγονός σημειώθηκε περίπου στις 12 το μεσημέρι όταν ένας άνδρας ηλικίας 27 ετών πυροβόλησε και σκότωσε με καραμπίνα τον τετράχρονο γιο του στο διαμέρισμα που κατοικούσαν στη συμβολή των οδών Τυμφρηστού και Μεσσηνίας στο Χαλάνδρι. Στη συνέχεια ο 27χρονος έστρεψε την καραμπίνα στον εαυτό του και αυτοκτόνησε.

Οι γείτονες τρομοκρατημένοι ήταν αυτοί που ειδοποίησαν την Αστυνομία. Οι αστυνομικοί που έφτασαν στο διαμέρισμα αντίκρισαν τον δολοφονημένο παιδί και τον αυτόχειρα πατέρα του.